Diari Oficial de la Generalitat Valenciana


Sumari del DOGV 4484, del 22-04-2003 (2003/4386)

RESOLUCIÓ de 8 d'abril de 2003, de la Direcció General d'Ordenació i Innovació Educativa i Política Lingüística, per la qual s'amplia i completa per al segon i tercer quadrimestre del curs escolar 2002-2003 les ajudes als centres privats concertats sostinguts amb fons públics que impartixen ensenyaments de règim general d'Educació Infantil (2n cicle), Primària i Educació Secundària Obligatòria per al desenrotllament de projectes de compensació educativa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4386


Data del document
:   08-04-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * suport econòmic
    * ensenyament privat
    * ajuda pública
    * ensenyament primari
    * ensenyament secundari
    * educació preescolar
    * centre d'ensenyament

RESOLUCIÓ de 8 d'abril de 2003, de la Direcció General d'Ordenació i Innovació Educativa i Política Lingüística, per la qual s'amplia i completa per al segon i tercer quadrimestre del curs escolar 2002-2003 les ajudes als centres privats concertats sostinguts amb fons públics que impartixen ensenyaments de règim general d'Educació Infantil (2n cicle), Primària i Educació Secundària Obligatòria per al desenrotllament de projectes de compensació educativa. [2003/4386]
  
L'Ordre de 4 de juliol de 2001, (DOGV 4.044 de 17 de juliol) de la Conselleria de Cultura i Educació, que regula l'atenció a l'alumnat amb necessitats de compensació educativa, en la disposició I determina que l'àmbit d'aplicació de l'Ordre abraça els centres docents privats concertats, que atenen alumnat amb necessitats de compensació educativa d'Educació Infantil (segon cicle), Educació Primària i Secundària Obligatòria.
  
La Resolució de 22 de juliol de 2002 (DOGV 4.319, de 22 d'agost),autoritza Centres i Programes de Compensació Educativa a centres subvencionats amb fons públics que impartixen ensenyaments o desenrotllen programes de Compensació Educativa de diversos nivells educatius en el curs 2002/2003 i de diversos nivells respectivament.
  
En la mencionada Resolució, es concedien als dits centres, per al primer quadrimestre del curs escolar del 2002/2003 les ajudes econòmiques per a fer possible el desenrotllament dels projectes aprovats.
  
Segons l'apartat sisé de la mencionada Resolució les ajudes per al 2n i 3er. quadrimestre del curs 2002/2003 es realitzaran a càrrec de la dotació pressupostària de la línia de subvenció T 0072000 de la secció, servei i programa 09.04 421.30 d'Ordenació, Innovació Educativa i Formació del Professorat del Pressupost de la Generalitat Valenciana per a l'exercici 2003.
  
Per això, i en virtut de les competències que m'atribuïx l'Orde de 4 de juliol de 2001, (DOGV 4.044 de 17 de juliol) en la seua disposició final primera, resolc:
  
Primer
  
Assignar als centres, que van ser aprovats per les Resolucions de 22 de juliol del 2002 (DOGV de 22 d'agost), les ajudes que figuren en l'annex I a fi de fer possible el desenrotllament dels programes de Compensació Educatives per al 2n i 3er. quadrimestre del curs escolar 2002-2003
  
Segon
  
La justificació per part dels beneficiaris de dites ajudes, així com el règim de pagament d'estes, hauran de presentar-se en esta Direcció General d'Ordenació i Innovació Educativa i Política Lingüística abans del 8 de juliol del 2002. En el cas que no es presente la justificació en el termini indicat, el beneficiari perdrà el dret a la subvenció.
  
Contra la present resolució, que esgota la via administrativa, es podrà interposar recurs potestativament, en reposició, o bé cabrà plantejar directament recurs contenciós administratiu en els terminis i davant de l'òrgan que s'indica a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació de conformitat amb el que disposen els articles 107,116 i 117 de la Llei de Règim Jurídic de les Administracions Públiques i del Procediment Administratiu comú, i els articles 10,14 i 46 de la Llei Reguladora de la Jurisdicció Contenciósa- Administrativa.